จงเสนอไอเดีย การพัฒนาสโตร์ฟอร์แมต เข้าถึงลูกค้าทุกพื้นที่ ของแม็คโคร ทำอย่างไร
พัฒนาสโตร์ฟอร์แมต เข้าถึงลูกค้าทุกพื้นที่

นอกจากการสร้าง Engagement ผ่านเครื่องมืออย่าง CRM แล้ว การสร้างสโตร์ฟอร์แมตใหม่ๆ เพื่อรองรับกับลูกค้าในแต่ละพื้นที่ก็เป็นอีกหัวใจสำคัญของความสำเร็จที่เกิดขึ้น

การเปิดร้าน แม็คโคร ฟู้ดเซอร์วิส คือตัวอย่างของเรื่องนี้ ฟอร์แมตสโตร์ในรูปแบบดังกล่าว เกิดขึ้นจากการมองเห็นโอกาสทางการตลาดหลังจากที่ทำตลาดสินค้าประเภทอาหารสดมานาน โดยมองว่ามีดีมานด์กระจายอยู่ในพื้นที่ต่างๆ มากมาย โดยเฉพาะเมืองท่องเที่ยว จึงเปิดร้านขายส่งสินค้าประเภทอาหารสด และอุปกรณ์ในการทำอาหารที่เรียกได้ว่าหากใครต้องการจะเปิดร้านอาหารสามารถมาที่นี่ได้เลย โดยร้านในรูปแบบนี้จะมีพื้นที่ขายประมาณ 1,000-3,000 ตารางเมตร และเจาะทำเลในชุมชนที่มีร้านอาหารเยอะๆ

แม็คโคร ฟู้ดเซอร์วิส จะเข้ามาอุดช่องว่างในกรณีที่สาขาขนาดใหญ่ของแม็คโครไม่สามารถเข้าไปได้ ซึ่งแม็คโครเองมีการพัฒนาสโตร์ฟอร์แมตในรูปแบบของ “คอมแพคไซส์” เป็นแคช แอนด์ แครี่ ที่ไม่ใหญ่นัก เพื่อเจาะเข้าไปในหัวเมืองรอง

แน่นอนว่า การทำตลาดของฟู้ด เซอร์วิส นอกจากจะขายสินค้า นำเสนอโซลูชั่นในการทำธุรกิจร้านอาหารแล้ว ยังเข้ามาให้คำแนะนำในการสร้างเมนูใหม่ๆ เพื่อช่วยสนับสนุนการทำธุรกิจของลูกค้าแม็คโครอีกด้วย โดยปัจจุบันยอดขายของแม็คโคร 50% จะมาจากร้านโชวห่วย 30% เป็นกลุ่ม HoReCa และอื่นๆ อีก 20%

ผลประกอบการของสยามแม็คโครในช่วง 9 เดือนของปี 2560 มีกำไร 4,300.31 ล้านบาท หรือ 0.90 บาท/หุ้น เพิ่มขึ้นจากงวดเดียวกันปี 59 ที่มีกำไร 3,794.78 ล้านบาท หรือ 0.79 บาท/หุ้น

- ในไตรมาสที่ 3 ปี 2560 บริษัทสยามแม็คโคร และบริษัทย่อย มียอดขายรวมจำนวน 44,892 ล้านบาท เพิ่มขึ้นจากงวดเดียวกันของปีก่อนจำนวน 3,585 ล้านบาท หรือเพิ่มขึ้นร้อยละ 8.7 

การเติบโตที่เพิ่มขึ้นนี้เกิดจากการเติบโตของยอดขายของแม็คโครที่เพิ่มขึ้นจากสาขาใหม่ที่ทยอยเปิดดำเนินการมาตั้งแต่ช่วงปี 2559 ประกอบกับการเติบโตของยอดขายจากสาขาเดียวกัน การเติบโตของยอดขายของบริษัท สยามฟูด เซอร์วิส จำกัด (SFS) และกลุ่ม Indoguna ที่เริ่มรับรู้รายได้มาตั้งแต่ปลายเดือนมกราคม 2560 และการเติบโตของยอดขายของ Indoguna Vina Food Service Company Limited (ประเทศเวียดนาม)